als_Latn dik_Latn sag_Latn
TIRANE, 6 Qershor /ATSH/- Drejtoritë e Bujqësisë në jug të vendit, po nxit fermerët që të zhvillojnë aktivitetin bujqësorë dhe blegtoral në zonat e lëna djerrë, me qëllim rivitalizimin e tokës dhe prodhimit rural.
Ekspertë të bujqësisë në Drejtorinë e Bujqësisë Gjirokastër shprehen se, në luginën e Drinosit (në jug tëvendit) ka sipërfaqe të mëdha tokash ende të papunuara dhe të pashfrytëzuara.
Për këtë qëllim, theksojnë ata, po punojmë për të stimuluar dhe mbështetur iniciativat e fermerëve të zonës, që të zhvillojnë aktivitete rurale në përshtatshmëri edhe me territorin e zonës.
Sipas tyre, fermerët dhe agropërpunuesit po rrisin kërkesat për të përfituar nga grandet e qeverisë, kryesisht në shtimin e sipërfaqeve të mbjella me kultura bujqësore, por ajo për të cilën ne po punojmë thonë ata, është t’i orientojmë banorët e këtyre zonave rurale dhe në drejtim të rritjes së fermave bujqësore.
Në zonën e jugut, ka mbi 430 mijë kafshë të imta dhe kushtet klimaterike favorizojnë shtimin e te imtave dhe zhvillimin e blegtorisë e baxhove përpunuese.
Për këtë qëllim ekspertët e bujqësisë po orientojnë e mbështesin fermerët për drejtimin e duhur në iniciativat që po ndërmarrin në sektorin rural. e.xh/ /a.g/
als_Latn als_Latn als_Latn als_Latn als_Latn als_Latn